section_heading: Sažetak sezone
paragraph_text: Svjetsko prvenstvo ove sezone kao i sezone 1952. vozilo se s bolidima Formule 2. Također ovo je prva sezona u Formuli 1 koja je opravdala naziv "Svjetsko prvenstvo", pošto se prvi put jedna utrka (neračunajući Indianapolis 500) vozila izvan Europe, u Argentini.<ref> Ascari dominates a day tinged with tragedy ESPN Pristupljeno 4. prosinca 2019. Upravo je VN Argentine na stazi Buenos Aires bila prva utrka ove sezone. Šest argentinskih vozača nastupilo je na utrci, te je interes za utrku bio golem. Predsjednik Argentine Juan Perón omogućio je slobodan pristup utrci. Neslužbeni podaci govore da je na utrci bilo čak 400 000 gledatelja. Na mnogim djelovima staze, zaštitne ograde nije bilo, a na nekim su gledatelji prije starta preskakali ograde, našavši se na stazi. Preskakanja ograde bilo je i na utrci, te su ljutit vozači gestikulirali gledateljima da se pomaknu sa staze. U 32. krugu jedan od gledatelja zalutao je na stazu ispred bolida Nina Farine. Talijan je pokušao izbjeći gledatelja, te je izgubio kontrolu nad bolidom, izletio i usmrtio 10 ljudi pokraj staze. Ovo su bili službeni podaci, a vjeruje se da je i više gledatelja izgubilo život kasnije od ozljeda. Ovo je uz Monzu 1961., najveća nesreća koja je zadesila Formulu 1.